text: Team Rynkeby Føroyar ávegis til París
text: #000001
text: Í gjár fóru súkklararnir hjá Team Rynkeby Føroyar av landinum við Norrønu til Danmarkar, haðani tey skulu súkkla til París. Áðrenn farið var umborð á Norrønu hevði toymið súkklað úr Klaksvík til Havnar, haðani steðgað var í ymsum plássum á leiðini til Havnar. Bæði í Klaksvík og á hinum plássunum varð skipað fyri hátíðarhaldi, har m.a. varaborgarstjórin í Klaksvík, Steinbjørn O. Jacobsen, og í Havn, har Heðin Mortensen borgarstjóri heilsaðu súkklarunum góða ferð til París.
text: #000002
text: FK hevur verið við til at savna inn pening í sambandi við tiltakið, ið fer óskorin til Krabbameinsfelagið. Peningurin er fyri søluna av serliga framleiddum Rynkeby djúspakkum við vistfrøðiligum djúsi. Í hesum sambandi handaði Bo Møller Hansen marknaðarleiðari hjá FK gávukekk á 27220 krónur til Team Rynkeby Føroyar. Hetta fór fram á samkomu í hølunum hjá Krabbameinsfelagnum í Havn.
text: #000003
text: Rynkeby Juice í Danmark hevur framleitt serligar pakkar við vistfrøðiligum súrepladjúsi, sum børn við krabbameini hava prýtt við tekningum til frama fyri Team Rynkeby innsavningina. Hvørja ferð ein av hesum djúspakkunum verður keyptur fara 4 krónur burtur av til arbeiðið viðvíkjandi børnum og krabbameini.
text: #000005
text: Team Rynkeby er ein altjóða vælgerðarfelagsskapur, sum á hvørjum ári loyvir serstøkum súkkluliðum úr ymiskum londum at súkkla til París við tí endamáli at savna inn pening til børn við krabbameini og familjur teirra.
text: #000006
text: Her heima hevur Team Rynkeby Føroyar verið úti um seg og savnað fitt av peningi til Krabbameinsfelagið, sum serliga er ætlaður at verða brúktur í stríðnum móti krabbameini hjá børnum.
text: #000007
text: Leave a reply Annuller svar
text: #000009